স্বাগতিক রাশিয়া টুর্নামেন্টের সবচেয়ে নিচু র‌্যাঙ্কিংয়ের দল হিসেবে অংশ নিচ্ছে। কিন্তু সৌদি আরব, উরুগুয়ে ও মিসরের বিপক্ষে গ্রুপের ম্যাচগুলোতে নিজেদের শক্তিমত্তার প্রমাণ দিয়েই শেষ ১৬’তে যেতে চায় রাশিয়া। মস্কোর লুজিনকি স্টেডিয়ামে আগামী ১৪ জুন সৌদি আরবের সাথে ম্যাচ দিয়ে টুর্নামেন্টের সূচনা করবে স্বাগতিকরা। ১৫ জুলাই লুজিনকিতে ফাইনাল ম্যাচটি ফিরে আসার আগে ১১টি শহরের ১২টি ভেন্যুতে সর্বমোট ৬৪টি ম্যাচ অনুষ্ঠিত হবে।